OpenLLM-France/wikimedia huggingface dataset:
# 232 aC

El 232 aC va ser un any del calendari romà prejulià. Durant la República i l'Imperi Romà, era conegut com a any del consolat de Lèpid i Mal·leol (o també any 522 ab urbe condita). L'ús del nom «232 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* A a mort del filòsof estoic Cleantes, Crisip passa a ser el cap de l'escola estoica.

### Antiga Roma

* Aquest any són elegits cònsols marc Emili Lèpid i Marc Publici Mal·leol.
* Mal·leol va ser enviat a Sardinia, i va vèncer la insurrecció dels sards.
* Comença el repartiment de terres entre els plebeus a Roma, perquè s'aprova la llei agrària Flaminia promoguda pel tribú de la plebs Gai Flamini, tot i l'oposició del senat i els optimats. Per aquesta llei l'Ager Gallicus Picenus, conquistat feia poc temps, s'havia de distribuir (viritim) entre els plebeus.

## Naixements

* Xiang Yu, dirigent militar i una figura política durant el període tardà Dinastia Qin de la història xinesa.

## Necrològiques

* Mor als vuitanta anys el filòsof Cleantes. segons Diògenes Laerci, el seu metge li va recomanar que no mengés durant dos dies per una inflamació que tenia a la boca, i al final del segon dia va dir que ja havia avançat en el camí cap a la mort, i que seria una llàstima tornar a menjar per tornar a tenir el problema. S'absté d'aliments els dies següents fins a morir.
* Aixoka, rei a l'Índia. La seva mort fa que l'Imperi Maurya entri en un període de decadència.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Ciceró. Acadèmiques, IV, 23
* ↑ Joan Zonaràs. Compendi d'història, VIII
* ↑ John Drinkwater, Timothy Venning, Chronology of the Roman Empire, Continuum International Publishing Group, 2011 (ISBN 9781441154781)
* ↑ Polibi. Història, II, 21
* ↑ «Xiang Yu - Famous Leader of Uprising in Ancient China». History Cultural Xina. Arxivat de l'original el 2013-10-14. [Consulta: 20 abril 2024].
* ↑ Diògenes Laerci. Vides i opinions de filòsofs eminents, VII, 176
* ↑ «Asoka». GEC. [Consulta: 20 abril 2024].
# Institut Bíblic Pastoral

Institut Bíblic Pastoral és una confessió religiosa cristiana creada l'any 1917 per dissidents de la Watch Tower no conformes amb el nomenament de Joseph Rutherford com a successor de Charles Taze Russell en la presidència de la societat.

## Història

Russell president de la Watch Tower havia deixat per escrit el nom de les quatre persones que tenien de ser els seus successors. Malgrat tot, després de la mort del pastor, Joseph Rutherford nomenat tan sols substitut, va aconseguir la presidència de la societat inhabilitant a alguns dels seus socis contraris, nomenats per Russell.
De resultes d'aquest Cisma de 1917 dos Estudiants de la Bíblia dissidents es reuniren a Asbury Park, Nova Jersey. Alguns mesos més tard, prop de 300 persones assistiren a una segona convenció realitzada a Providence, Rhode Island. D'aquesta convenció, es decidí fundar l'Institut Bíblic Pastoral amb l'objectiu de donar continuïtat al treball pastoral de Charles Taze Russell, de manera totalment independent de la nova direcció de la societat Watch Tower.
El desembre de 1918, es publicà el primer exemplar de The Herald of Christ's Kingdom. Fou editat per R. E. Streeter fins a la seva mort, el desembre de 1924. Avui, l'Institut Bíblic Pastoral continua realitzant les seves activitats religioses educatives.

## Vegeu

* Les Filles de la Torre
* Charles Taze Russell
* R. E. Streeter

## Enllaços externs

* Institut Bíblic Pastoral (1918) (anglès)
* Primer número de The Herald of Christ's Kingdom
# Locke

Locke és el nom dels següents personatges:
* John Locke (1632-1704) Filòsof anglès.
* Kevin Locke (1954) Músic sioux
* John Locke (Lost), personatge de ficció de la sèrie de televisió Lost interpretat per l'actor Terry O'Quinn
* Jonathan Tiernan-Locke (Plymouth, Devon, 1984), ciclista anglès
# Hipoboscoïdeus

Els hipoboscoïdeus (Hippoboscoidea) són una superfamília del dípters braquícers de l'infraordre dels esquizòfors. Els dípters en aquesta superfamília són pàrasits obligats que s'alimenten de la sang dels seus hostes. La família Glossinidae, monotípica, conté les mosques tse-tse que són vector de la tripanosomiasi africana.

## Desenvolupament

Les espècies de Hippoboscoidea no ponen ous. En lloc d'això les larves s'alimenten dins l'úter matern per glàndules de llet i passen per tres estadis morfològics abans de ser dipositades per pupar.

## Taxonomia

La classificació dels hipoboscoïdeus és controvertida; Les mosques ratpenats són els Nycteribiidae i els Streblidae; aquesta darrera no és probablement monofilètica i pot ser o bé dividida en dues famílies o ajuntada amb els Nycteribiidae. Mormotomyiidae és completament monotípica amb una sola espècie Mormotomyia hirsuta coneguda només en una localitat de Kenya. Probablement els Mormotomyiidae pertanyen als Ephydroidea.
Segons Pape et al. inclou dues famílies:
* Família Glossinidae Theobald, 1903 (1 gènere, 25 espècies)
* Família Hippoboscidae Samouelle, 1819 (68 gèneres, 782 espècies)

## Referències

* ↑ Petersen et al. (2007)
* ↑ Kirk-Spriggs, A.H., Kotrba, M. & Copeland, R.S. 2011. Further details of the morphology of the enigmatic African fly Mormotomyia hirsuta Austen (Diptera: Mormotomyiidae). African Invertebrates 52 (1): 145-165.
* ↑ Pape, T., Blagoderov, V., & Mostovski, M. B. (2011). Order Diptera Linnaeus, 1758. Animal biodiversity: An outline of higher-level classification and survey of taxonomic richness. Zootaxa, 3148(237), 222-229.

## Bibliografia

* Borror, Donald J.; Triplehorn, Charles A. & Johnson, Norman F. (1989): An Introduction to the Study of Insects (6th ed.). Saunders College Pub., Philadelphia. ISBN 0-03-025397-7
* Petersen, Frederik Torp; Meier, Rudolf; Kutty, Sujatha Narayanan & Wiegmann, Brian M. (2007): The phylogeny and evolution of host choice in the Hippoboscoidea (Diptera) as reconstructed using four molecular markers. Mol. Phylogenet. Evol. 45(1): 111–122. doi:10.1016/j.ympev.2007.04.023 (HTML abstract)
# Grindelwald

Grindelwald és una comuna suïssa del cantó de Berna, situada en el districte d'Interlaken. Limita al nord amb les comunes de Iseltwald, Brienz i Brienzwiler, a l'est amb Meiringen, Schattenhalb, Innertkirchen i Guttannen, al sud amb Fieschertal (VS), i a l'oest amb Lauterbrunnen i Lütschental.
Formen part del territori comunal les localitats de Alpiglen, Grund, Itramen, Mühlebach, Schwendi, Tschingelberg i Wargistal.

## Turisme

Estació de muntanya reconeguda per les moltes activitats que s'hi poden fer, tant a l'hivern com a l'estiu, situada a la regió de la Jungfrau en els Alps bernesos, als peus de la cara nord de l'Eiger. El domini esquiable uneix les estacions de First, Wengen i Mürren, aquestes comprenen uns 200 km de pistes. Els meravellosos panorames que es poden obtenir en els cims muntanyosos, constitueixen un dels objectius d'excursions tant a l'estiu com a l'hivern. La vila compta amb nombrosos hotels, apartaments, i un complex de golf, piscina coberta, discoteques i minigolf, dedicats exclusivament a l'oci dels forans.

## Transport

Els ferrocarrils són molt puntuals i també cars. Existeix una línia que puja fins Kleine Scheidegg, l'estació d'intercanvi per ascendir fins a l'estació de tren més alta d'Europa. Aquesta línia ascendeix a través de túnels fins al Jungfraujoch, lloc on es troben les fantàstiques panoràmiques dels pics del Jungfrau, Mönch i Eiger, a més de la glacera més gran d'Europa.
* Línia ferroviària Interlaken - Grindelwald
* Línia ferroviària Grindelwald - Kleine Scheidegg - Wengen - Lauterbrunnen.
* Autovia A8

## Famosos residents

* Richard Wagner, músic
* Martina Schild, esquiadora alpina, segona als Jocs Olímpics d'Hivern 2006 en l'especialitat de descens
* Hedy Schlunegger, campiona olímpica de 1948 en esquí alpí
* Oleg Protopopov i Ludmila Belousova, 1964 i 1968 campions olímpics de patinatge artístic

## En altres mitjans

Moltes escenes de la pel·lícula documental Els Alps van ser rodades a la regió de Grindelwald, en particular a la cara nord de l'Eiger. La pel·lícula de James Bond Al servei de sa Majestat, inclou una persecució rodada a l'estació de Schilthorn (Grindelwald) i el festival de Nadal a Grindelwald. La muntanya de Grindelwald es va utilitzar com a base per al punt de vista de Alder de Star Wars Episodi III: La venjança dels Sith. Algunes de les escenes d'acció en The Golden Compass també es van rodar a Grindelwald.
# David Cal Figueroa

David Cal Figueroa (O Hío, Cangas do Morrazo, 10 d'octubre de 1982) és un piragüista gallec especialitzat en canoes monoplaça, en les distàncies de 500 i 1.000 metres.
David Cal va guanyar la medalla de bronze als Campionats del Món Juvenils de Zagreb de 1999 a la categoria C1 1.000 metres. A l'any següent va aconseguir el Campionat d'Europa Juvenil a Boulogne en la disciplina de C1 500 metres. També guanyà la medalla de bronze a la categoria dels 1.000 metres.
La seva primera medalla a nivell absolut, va ser als Campionats del Món de Gainesville el 2003, aconseguint la medalla d'argent a la categoria C1 1.000 metres.
Va obtenir la medalla d'or en els Jocs Olímpics d'Estiu de 2004 realitzats a Atenes (Grècia) en les proves de C-1 1.000 metres i la medalla de plata en la prova de C-1 500 metres. Abanderat de la delegació espanyola als Jocs Olímpics d'Estiu de 2008 realitzats a Pequín (Xina), va aconseguir guanyar la medalla de plata en les dues proves disputades: C-1 500 m. i C-1 1.000 metres. En els Jocs Olímpics d'Estiu de 2012 celebrats a Londres (Regne Unit) aconseguí guanyar una nova medalla de plata en la prova C-1 1.000 metres.
# Montmal

Montomal (italià Montemale di Cuneo, piemontès Montmal) és un municipi italià, situat a la regió del Piemont. L'any 2007 tenia 227 habitants. Està situat a la Val Grana, dins de les Valls Occitanes. Limita amb els municipis de Caralh, Draonier, Monterosso Grana i Valgrana.

## Administració

Llista d'alcaldes :
| Període | Identitat | Partit |
| 2004- | Oscar Virano | Llista cívica |
# Jason Wright

Jason Thomas Wright és un astrofísic estatunidenc especialitzat en la detecció i caracterització d'exoplanetes, dels quals n'ha descobert sis com a primer autor.
Wright realitzà els seus estudis secundaris a la Brookline High School de Brookline, Massachusetts. Estudià astronomia i física a la Universitat de Boston, on s'hi graduà el 1999. Realitzà un màster en astrofísica a la Universitat de Califòrnia a Berkeley, que completà el 2003, i on també s'hi doctorà el 2006 sota la direcció de Geoffrey W. Marcy. Des de l'agost del 2009 és professor al Departament d'Astronomia i Astrofísica de la Universitat Estatal de Pennsilvània.
Ha descobert pel mètode de la mesura de la velocitat radial de les estrelles, com a primer autor, els exoplanetes: HIP 14810 c, HD 154345 b, HD 11964 c i HD 24040 b (2007); HIP 14810 d i HD 183263 c (2009).

## Referències

* ↑ «Jason Thomas Wright - CV» (en anglès). [Consulta: 28 febrer 2017].
* ↑ «Exoplanets Data Explorer» (en anglès). Exoplanets.org. [Consulta: 28 febrer 2017].
# Pierson (Florida)

Pierson és una població dels Estats Units a l'estat de Florida. Segons el cens del 2000 tenia 2.596 habitants.

## Demografia

Segons el cens del 2000, Pierson tenia 2.596 habitants, 484 habitatges, i 378 famílies. La densitat de població era de 123,1 habitants/km².
Dels 484 habitatges en un 43,2% hi vivien nens de menys de 18 anys, en un 61,2% hi vivien parelles casades, en un 10,5% dones solteres, i en un 21,9% no eren unitats familiars. En el 18% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,35 i el nombre mitjà de persones que vivien en cada família era de 3,71.
Per edats la població es repartia de la següent manera: un 21,7% tenia menys de 18 anys, un 18,7% entre 18 i 24, un 38,4% entre 25 i 44, un 14,2% de 45 a 60 i un 6,9% 65 anys o més.
L'edat mediana era de 28 anys. Per cada 100 dones de 18 o més anys hi havia 149,9 homes.
La renda mediana per habitatge era de 26.773 $ i la renda mediana per família de 27.461 $. Els homes tenien una renda mediana de 30.247 $ mentre que les dones 14.605 $. La renda per capita de la població era de 12.450 $. Entorn del 22,8% de les famílies i el 33,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pierson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Pierson». American Fact Finder. Oficina del Cens dels Estats Units, 12-01-2010.
# Hipoalbuminèmia

La hipoalbuminèmia es dona quan hi ha baixa concentració d'albúmina en sèrum sanguini. Aquesta mancança per sota del normal, pot indicar:
* Malaltia hepàtica greu (insuficiència hepàtica), on la cirrosi hepàtica és la causa més freqüent.
* Enteropatia amb pèrdua de proteïnes
* Desnutrició (acompanyat d'aprimament amb malaltia gastrointestinal i renal)
* Cremades extenses
* Per pèrdua a nivell renal: síndrome nefròtica.
Quan baixa la concentració d'albúmina en sang, es redueix la pressió oncòtica, cosa que fa que surti el líquid dels vasos acumulant-se en espai tissular produint edemes i, quan és greu, en la cavitat abdominal: ascites.
Si els nivells d'albúmina no estan dins els límits normals, no significa necessàriament que hi hagi un problema mèdic que necessiti tractament. Certs medicaments, com els esteroides, la insulina i les hormones poden elevar-ne els nivells. Altres medicaments, com les píndoles anticonceptives, poden baixar-ne els nivells.

## Referències

* ↑ «Diccionari enciclopèdic de medicina (DEMCAT)». TERMCAT. [Consulta: 25 gener 2019].
* ↑ «Prueba de albúmina en la sangre» (en castellà). Medline Plus.. [Consulta: 25 gener 2019].
# Heliòpolis

«Heliòpolis» té aquests significats:
* Heliòpolis (antic Egipte), ciutat del l'antic Egipte, capital del nomós 13 del Baix Egipte, al nord-oest del Caire
* Heliopolis, ciutat de Betxuanalàndia, centre de l'estat bòer de Goshen
* Heliòpolis de Síria (del 223 aC fins al 639), actualment Baalbek, ciutat del Líban
# 16a edició dels Premis Sant Jordi de Cinematografia

La 16a edició dels Premis Sant Jordi de Cinematografia (aleshores oficialment Premios San Jorge) va tenir lloc el 2 de maig de 1972, patrocinada pel "Cine Forum" de RNE a Barcelona dirigit per Esteve Bassols Montserrat i Jordi Torras i Comamala. L'entrega va tenir lloc al Cinema Urgell. A la fi de l'acte es va projectar en primícia la preestrena de la pel·lícula French Connection protagonitzada per l'actor espanyol Fernando Rey, que hi va estar present.

## Premis Sant Jordi

| Categoria | Premiat | Labor premiada |
| Millor pel·lícula espanyola | El jardín de las delicias | Pel·lícula |
| Millor pel·lícula estrenada | El missatger | Joseph Losey |
| Millor interpretació espanyola | José Luis López Vázquez | El bosque del lobo El jardín de las delicias |
| Millor interpretació | Chaim Topol | El violinista a la teulada |
| Millor pel·lícula infantil | Els Aristogats | Wolfgang Reitherman |
| Millor curtmetratge | Édith Piaf | |
| Millor sala de Barcelona | Cine Coliseum | - |
| Millor Cine Club de Catalunya | Cine Club Ingenieros | - |
| Millor sala especial de Barcelona | Cine Arcadia | - |
| Premi Especial del Jurat | Joan Munsó i Cabús | Cine de arte y ensayo en España |

## Referències

* ↑ Los Premios San Jorge de Cinematografía, La Vanguardia, 26 d'abril de 1972
* ↑ Entrega de los Premios San Jorge de Cinematografía y preestreno en España del filme "The French Connection", La Vanguardia, 4 de maig de 1972

## Vegeu també

* Fotogramas de Plata 1971
* Medalles del Cercle d'Escriptors Cinematogràfics de 1971

## Enllaços externs

* Premis Sant Jordi 1972 a IMDB
# Inza

Inza - Инза (rus) - és una ciutat de l'óblast d'Uliànovsk, a Rússia. Es troba a la confluència del riu Inza (afluent del Surà) i del Siuksiumka. És a 145 km a l'est d'Uliànovsk.

## Galeria d'imatges

* Estació d'autobusos.

## Referències i enllaços externs

* (rus) Informació sobre Inza
* (rus) Mapes topogràfics
# Llista d'espècies de zodàrids

Aquesta és la llista d'espècies de zodàrids, una família d'aranyes araneomorfes. Conté la informació recollida fins al 2 de novembre de 2006 i hi ha citats 72 gèneres i 828 espècies; d'elles, 114 pertanyen al gènere Zodarion i 88 al Storena. La seva distribució és força extensa, trobant-se en una gran part del planeta, exceptuant tota la zona septentrional i també part de l'Àsia Oriental.
Degut a l'extensió del llistat l'article s'ha dividit en dues parts d'una mida més assequible, seguint l'ordre alfabètic:
* Llista d'espècies de zodàrids (A-L)
* Llista d'espècies de zodàrids (M-Z)

## Referències

* The World Spider Catalog, V7.5

## Vegeu també

* Zodàrid
* Llista de gèneres de zodàrids
* Classificació de les aranyes
# Hugo Fraile Martínez

Hugo Fraile Martínez (Huelva, Andalusia, 16 de març de 1987) és un exfutbolista professional andalús que jugava com a migcampista.

## Trajectòria esportiva

Format al planter de l'Atlètic de Madrid, va debutar com a sènior a l'Atlètic de Madrid C el 2005, a tercera divisió.
L'estiu de 2006 va fitxar pel Rayo Vallecano, per jugar amb el Rayo Vallecano B també de la tercera divisió. El 3 de setembre de 2008 va debutar amb el primer equip, entrant com a suplent en una victòria a la Copa del Rei 2008-09 contra la SD Huesca.
El 19 de juliol de 2011 va fitxar pel Getafe CF B de la Segona Divisió B. va debutar amb el primer equip el 5 de maig de l'any següent, jugant els darrers 13 minuts en un empat 0–0 a fora, a La Liga, contra l'Athletic Club.
El 18 de maig de 2012, Fraile fou promocionat definitivament al primer equip. Després de jugar poc durant la temporada primera divisió 2012-13, fou traspassat al l'Sporting de Gijón de la segona divisió, amb el qual va signar un contracte de dos anys.
Fraile va marcar el seu primer gol com a professional professional l'1 de setembre de 2013, el primer d'una victòria a casa per 3–0 contra el RCD Mallorca.

## Referències

* ↑ «El Rayo resucita en el último minuto y Pachón remata la prórroga» (en castellà). Marca, 04-09-2008. [Consulta: 22 juny 2015]. (castellà)
* ↑ «Hugo Fraile recala en el Getafe B» (en castellà). Rayo Herald, 19-07-2011. Arxivat de l'original el 23 de juny 2015. [Consulta: 22 juny 2015].
* ↑ «Sin argumentos en la Catedral» (en castellà). Marca, 05-05-2012. [Consulta: 22 juny 2015]. (castellà)
* ↑ «Hugo es de Primera» (en castellà). El Gol de Madriz, 18-05-2012. Arxivat de l'original el 22 de juny 2012. [Consulta: 22 juny 2015].
* ↑ «Hugo Fraile se incorpora al Sporting para las dos próximas temporadas» (en castellà). Web de l'Sporting, 01-07-2013. Arxivat de l'original el 17 de juny 2015. [Consulta: 22 juny 2015].
* ↑ «El Mallorca sigue en caída libre» (en castellà). Marca, 01-09-2013. [Consulta: 22 juny 2015]. (castellà)

## Enllaços externs

* Hugo Fraile Martínez a BDFutbol
* Hugo Fraile Martínez, Fitxa a Soccerway
# Crònica d'Espanya

Crònica d'Espanya és el nom donat a l'adptació catalana escrita entre el 1267 i 1268 de l'obra De rebus Hispaniae de l'arquebisbe navarrès de Toledo Rodrigo Ximénez de Rada. L'adaptació ha estat atribuïda a Pere Ribera de Perpinyà, atribució que és posada en dubte actualment. Es conserven set manuscrits entre llatins i catalans de l'adaptació, que fou interpolada, continuada i adaptada. Les interpolacions atribuïdes a Pere Ribera tenen com a font la Historia Romanorum i la Historia Arabum, també de l'arquebisbe Rodrigo Ximénez de Rada, un Passionari hispànic, el Cronicó de Moissac, el Pseudo-Turpí, la Gesta Comitum Barchinonensium, i records personals del monjo, que hi afegí els fets compresos entre el 1243 i el 1266.

## Referències

* ↑ Quer Aiguadé, Pere: L'adaptació catalana de la història de Rebus Hispaniae de Rodrigo Jiménez de Rada: textos i transmissió (segle XIII-XV) Arxivat 2013-10-21 a Wayback Machine.

## Bibliografia

* «Crònica d'Espanya». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Aquesta obra es stada treta de les cronicas de mestre Rodrigo, archabisbe de Toledo; edició on-line
# Inzagatüi

Inzagatüi (en rus: Инзагатуй) és un poble de la República de Buriàtia, a Rússia, segons el cens del 2020 tenia 424 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Piletosoma

Piletosoma és un gènere d'arnes de la família Crambidae.

## Taxonomia

* Piletosoma argoponalis
* Piletosoma caeruleonigra (Schaus, 1912)
* Piletosoma chaquimayalis Schaus, 1924
* Piletosoma guianalis Schaus, 1924
* Piletosoma holophaealis Hampson, 1912
* Piletosoma ignidorsalis Hampson, 1898 (from Peru)
* Piletosoma novalis Walker, 1866
* Piletosoma tacticalis Schaus, 1924
* Piletosoma thialis

## Referències

* ↑ «GlobIZ search». [Consulta: 27 desembre 2018].
# Hall of Fame for Great Americans

El Hall of Fame for Great Americans (literalment en català "saló de la fama dels grans estatunidencs") és un monument erigit en honor dels estatunidencs cèlebres situat al Bronx Community College de la Universitat de Nova York. Es tracta del primer monument d'aquest tipus. Després s'han fet altres Hall of Fame per a dominis específics.
Es va acabar l'any 1900, integrat al campus de la universitat; aquest memorial va ser finançat per la filantropa Helen Gould amb 2.000.000 $.
El Hall of Fame es dirigeix a les altures ocupades per l'exèrcit britànic en el seu atac victoriós contra el Fort Washington (Nova York) a la tardor de 1776.

## Arquitectura

L'estructura del memorial és un espai columnar circular obert de 200 metres que pot tenir 102 busts de bronze. És d'estil neoclàssic signat per Stanford White. Hi ha una inscripció al frontó: "By wealth of thought, or else by mighty deed, They served mankind in noble character. In worldwide good they live forever more."
«Per la riquesa de l'esperit, o per l'empenta dels seus actes, ells han servit la humanitat amb noblesa. Ells continuen vivint pel bé del món sencer.»
La base de cada escultura té una placa amb el nom de la persona, les dades per les quals se l'honora, i les cites. Cada bronze està fabricat especialment per aquest saló i no se'n poden fer còpies durant 50 anys.

## Nominació

Per poder ser nominat han d'haver nascut als Estats Units o haver-se naturalitzat ciutadans dels Estats Units. Ha de fer un mínim de 25 anys de la seva mort i haver contribuït de manera important a la vida econòmica, política o cultural de la nació.

## Primer grup

Els 29 primers escollits l'any 1900 foren:
* George Washington
* Abraham Lincoln
* Daniel Webster
* Benjamin Franklin
* Ulysses S. Grant
* John Marshall
* Thomas Jefferson
* Ralph Waldo Emerson
* Robert Fulton
* Henry Wadsworth Longfellow
* Washington Irving
* Jonathan Edwards
* Samuel Morse
* David G. Farragut
* Henry Clay
* George Peabody
* Nathaniel Hawthorne
* Peter Cooper
* Eli Whitney
* Robert E. Lee
* Horace Mann
* John James Audubon
* James Kent
* Henry Ward Beecher
* Joseph Story
* John Adams
* William Ellery Channing
* Gilbert Stuart
* Asa Gray

## Altres grups

11 personnatges s'afegiren el 1905 i 11 més el 1910.
* Dones: Maria Mitchell, Emma Willard, Mary Lyon, Harriet Beecher Stowe, i Frances E. Willard.
* Homes: John Paul Jones, Edgar Allan Poe, James Fenimore Cooper, i Andrew Jackson.

## Actualment

Amb l'abandonament d'aquest campus per la universitat de New York el 1973, el Hall of Fame quedà en l'oblit i perdé les subvencions privades. Al final de la dècada de 1970 va ser adquirit per l'estat.

## Notes i referències

* R. Rubin, « The Mall of Fame », The Atlantic Monthly, vol. 280, n° 1, pp. 14-18, juliol de 1997.

## Enllaços externs

* The Hall of Fame for Great Americans au Bronx Community College Arxivat 2007-02-02 a Wayback Machine.